|  |
| --- |
| **Tjekliste til godkendelse af ophørsaftalen** |

|  |  |
| --- | --- |
| **Følgende tjekkes af Divisionsforeningens administration, når ophørsaftaler modtages til godkendelse. Derfor bedes klubben være særligt opmærksom på nedenstående ved udfærdigelsen:**  |  |
| Ophørsaftalen indeholder de nødvendige kontaktoplysninger, herunder særligt navn på klub og spiller samt e-mailadresser til retursending.  |  |
| Spillerens fødselsdato er anført. |  |
| Ophørsdatoen er anført. |  |
| Evt. betaling af restkontraktsum, og hvordan denne afregnes, er anført. |  |
| Der er ikke aftalt fratrædelsesgodtgørelse, med mindre klubben betaler den fulde resterende kontraktsum.  |  |
| Hvis der er aftalt fratrædelsesgodtgørelse, er beløbet, og hvordan det afregnes, anført, samt om der skal betales feriepenge heraf. |  |
| Det er anført, om klubben fastholder eller fraskriver sig retten til træningskompensation og solidaritetsbidrag. |  |
| En evt. agent er anført ved navn og firmanavn. |  |
| Agenten er registreret ved DBU, og der foreligger en gyldig repræsentationsaftale mellem agenten og den part, han har repræsenteret. |  |
| En evt. dobbeltrepræsentations- og honorarfordelingsaftale er indsendt til DBU på footballagent@dbu.dk, hvis agenten har repræsenteret begge parter i indgåelse af ophørsaftalen. (Aftalen skal indeholde udtrykkeligt samtykke fra parterne til dobbeltrepræsentation, herunder at man er informeret om aktuelle og potentielle interessekonflikter, hvem der oppebærer agentens honorar for hhv. klub- og spillerrepræsentation, kontraktparternes, inkl. agentens, underskrift samt forældermyndighedshaverens underskrift, hvis spilleren er under 18 år). |  |
| Der er ingen uklarheder omkring vilkår, som er en forudsætning for ophørsaftalens godkendelse. |  |
| Aftalte vilkår i aftalen og evt. tillæg er ikke i modstrid med Overenskomsten eller FIFA’s, DBU’s eller Divisionsforeningens til enhver tid gældende love og regler. |  |
| Ophørsaftalen er ikke fraveget på punkter, hvor den er ufravigelig, kun hvor der udtrykkeligt er angivet, at andet kan aftales. |  |
| Begge aftaleparter har underskrevet ophørsaftalen. |  |
| Forældermyndighedens indehaver har medunderskrevet ophørsaftalen, hvis spilleren er mindreårig. |  |
| Agenten har underskrevet ophørsaftalen. |  |
| Aftalen er indsendt til godkendelse rettidigt, dvs. senest 7 dage efter underskrivelsestidspunktet.  |  |

/ Divisionsforeningens kontraktadministration, marts 2019

Genbesøges årligt